                                                   מתכונת בסוציולוגיה

2 יחידות לימוד

הוראות לנבחנים!

א.    משך הבחינה:      שעתיים.

ב.    מבנה השאלון ומפתח ההערכה:     בשאלון זה שלושה פרקים.



פרק ראשון

-
(10X1)
-
10 נקודות



פרק שני

-
(2X18)
-

36 נקודות



פרק שלישי 

-
(2X27)
-
54 נקודות







סה"כ
-
100 נקודות

ג.    חומר עזר מותר בשימוש:  
אין.

ד.    הוראות מיוחדות:   ענה בתמצות ובבהירות. בתשובותיך השתמש במושגים מתחום הסוציולוגיה.

ה.  מבנה 
פרק א' – התלמיד יבחר  שאלה אחת מתוך 2  שאלות . 10 נקודות לשאלה. 

פרק ב' – התלמיד יבחר 2 שאלות מתוך 4 שאלות. לכל שאלה 18 נק'.

פרק ג'- התלמיד יבחר 2 שאלות מתוך 4. לכל שאלה 27 נק'.

ציינו בבירור את מספר השאלה והסעיף עליהם אתם עונים!
כתבו בדפי הבחינה בלבד!

ההנחיות בשאלון זה מנוסחות בלשון זכר ומכוונות לנבחנות ולנבחנים כאחד!

ב ה צ ל ח ה !
חלק ראשון:  יש להשיב על שאלה אחת מתוך שתי השאלות הבאות (10 נקודות):
ביום העצמאות הוזמנו 100 חיילים מצטיינים לבית נשיא המדינה. ארז לא ראה את עצמו כחניך מצטיין, אך בעקבות הטקס שינה את תפיסתו.

1. הסבר על פי תיאוריית "האני במראה" של קולי את התהליך שבאמצעותו ארז ראה את עצמו  כמצטיין. התייחס בתשובתך לעיקרי התיאוריה.

2. הסבר על פי התיאוריה הפונקציונליסטית מדוע הצטיינות בצבא היא פונקציונאלית לפרט ולחברה. בתשובתך כלול שני עקרונות  מתיאוריה זו . 
חלק שני :  קראו היטב את השאלות הבאות וענו על שתי שאלות מתוך השאלות 3-6 
תוך שימוש במושגים סוציולוגיים רלוונטיים. (18 נק' לכל שאלה),

3. לפני שנתיים התרחש משבר כלכלי בארה"ב.  דן, המועסק בחברת היי-טק קבל מכתב פיטורין כי החברה בה הוא עובד קרסה.  ילדיו של דן ירדו בלימודים והמורה המליצה שיעורי עזר אך דן לא יכל לאפשר זאת.  אשתו של דן הפכה למפרנסת העיקרית של המשפחה ודן הרגיש שזה פוגם בסמכותו. 

1. הצג את ארבעת הסביבות האקולוגית לפי התיאוריה של ברונפנברנר.  הדגם 3 מהם מתוך הפתיח. (9)
2.  הסבר את המושגים "פאטריאכליות" ו"תקרת זכוכית". הסבר את הקשר

בין אחד ממושגים אלו ובין הפתיח. (9)
4. אמיר נער בן 17. בסוף השבוע עבר עם כמה מחבריו ליד ביה"ס. החברים הציעו לצייר גרפיטי על קיר ביה"ס. אמיר היסס, אך לבסוף הצטרף לחבריו , למרות שציור גרפיטי מנוגד לחוק.
1. הצג את תופעת "מעתק נטילת סיכון" הסבר באמצעותה את התנהגותו של אמיר. הצג השערה אחת להסבר תופעת "מעתק נטילת סיכון" (10 נק')
2. הסבר את המושגים "מורטוריום" ו"איש שוליים".  הסבר מדוע מושגים אלו  מאפיינים את תופעת גיל ההתבגרות בחברה המודרנית. (8) 
5. לאחרונה התעוררה התנגדות להרחבה של יישוב בעל אוכלוסיה חילונית ולייעד את הבתים החדשים לאוכלוסיה החרדית בלבד.
1. הסבר את המושגים: הטמעה, פלורליזם והפרדה המתייחסים למדיניות כלפי תרבויות-משנה.  באיזה סוג מדיניות מדובר בפתיח?  נמק את תשובתך. (10)
ב.  האוכלוסיות השונות בעיר מהוות יחידות  (קבוצות) התייחסות אחת של השנייה.  הצג שני סוגים של יחידות התייחסות וציין באיזו יחידת התייחסות מדובר בפתיח.  נמק את תשובתך. (8)
6. בשנים האחרונות, אנו עדים לשינויים בשיעורי הגירושים בקרב משפחות  בישראל. 

שיעור המתגרשים בישראל לפי מין וגיל : מתוך הלמ"ס, שנתון סטטיסטי לישראל 2008 *
	
	נשים 

	גיל                            שנה 
	1983
	2005
	2006

	20-24
	13.5
	17.0
	24.7

	25-29
	10.2
	14.7
	10.5

	30-34
	7.7
	13.8
	16.6

	35-39
	7.0
	12.4
	14.9

	40-44
	5.1
	11.3
	13.5

	45-49
	4.0
	9.5
	10.7


 שיעור 1 ל 1,000, נשואות בכל קבוצות גיל בהתאמה. 

1. הצג שתי מסקנות העולות מתוך הטבלה , מסקנה אחת הבודקת שיעור גרושין ביחס לשנים ומסקנה אחת הבודקת שיעור גרושין ביחס לגיל . בסס את תשובתך על נתונים מתוך הטבלה. (6 נק')
2. גירושין הוא תופעה רווחת בחברה הפוסט-מודרנית. הבא אפיון נוסף של המשפחה הפוסט-מודרנית וציין סיבה אחת מתוך גורמי המודרניות שיכולה להסביר תופעה זו. (12)
                                                 המשך הבחינה בעמוד הבא!!

חלק ג':  יש לקרא את הקטע שלפניך ולהשיב על 2 מתוך השאלות 7 – 10 המופיעות לאחר הקטע.  (כל שאלה 27 נקודות)




"אנשי שביל ישראל"
(עיבוד מוך אתר האינטרנט "אב"י בשביל ישראל" www.avi-beshvil-israel.org.il)
משפחת אופנר מצא דרך מיוחדת להנציח את זכרו של בנם, אבי, אשר נפל באסון המסוקים. זה מספר שנים שהם  מקיימים מסע במשך חודשיים ב"שביל ישראל" שהוא הרבה יותר מטיול טבע בלבד.. תוך כדי צעידה משותפת הם מנצלים הליכה בשביל ישראל כדרך ייחודית למפגש, לדיאלוג ישיר ולעיסוק בשאלות יסוד הנוגעות לחברה הישראלית ולמורשת היהודית וללימוד ושיח על המכנה המשותף, על המפריד ועל העתיד במדינת ישראל.  השנה המסע התקיים בסימן הזמר העברי. במשך חודשיים אנשים מכל הגילאים, העדות, ואזורים שונים צעדו לאורך הארץ בעקבות שירי הזמר העברי-ישראלי, דרכם התוועדו למקומות, אירועים ואנשים הקשורים להיסטוריה, לתרבות ולמסורת של המדינה.

התוכנית שמלווה את ההליכה כוללת מספר מרכיבים: טקס בוקר,לימוד יומי ומפגש בסוף היום.  כל יום נפתח בטקס קצר לפני היציאה לדרך ובו היכרות קצרה בין ההולכים ביום המסע, בציון הנופלים שלזכרם מוקדש מסלול ההליכה היומי, ובברכת היום והיכרות עם נושא המסלול.  בכל יום יש לימוד יומי.  יש עצירה אחת המיועדת ללימוד ושיחה בקבוצות קטנות. הלימוד נועד לאפשר מפגש חברתי ודיון בין המשתתפים במסע  ומלווה בטקסטים קצרים ממקורות שונים.  בסוף כל יום מתקיימת פגישה עם אישיות המייצגת עמדה או שאלה המעסיקה את החברה הישראלית. 
מתוך יומני המסע שהתפרסמו באתר האינטרנט:

· "שמונה שנים למסע משפחתי "אב"י בשביל ישראל" ושלוש עשרה שנים לאסון המסוקים. מאותו לילה נורא צמח המסע ההולך וגדל משנה לשנה.  ביום הראשון של המסע יותר מ- 180 איש גדשו את המגרש הגדול שליד מעבר טאבה, בו מתחיל שביל ישראל.  נפגשים, נרגשים, מתחבקים.  ותיקי השביל ואנשים שמגיעים בפעם הראשונה.  .  אחרי גזירת הסרט, התחלנו לצעוד.  מתחילים בעליה די תלולה כדי שיהיה ברור לכל שזהו מסע ולא טיול פינוקים.  

· ביום השני..לקראת השעה 10 בבוקר עשינו את הסדנא היומית שלנו בהשראת השיר "אליעזר בן-יהודה" (של ירון לונדון) שעוסקת בשפה העברית:  כניסת השפעות זרות אליה, דלות השפה בעידן הנוכחי ועיסוק בשאלה "האם נדרשת קנאות בשמירה על השפה"? מעניין מאד היה להיווכח בהבדלי הגישות בין הדורות השונים --  המבוגרים שמבקרים את השפה הדלה והמשובשת של התקשורת ולעומתם הצעירים שנולדו לתוך עולם של הודעות SMS  ותרבות המיידיות.  
· היום העשרים ושלוש:  התלמידים מתיכון סלומון שכטר מארה"ב שהצטרפו למסע לשבוע נפרדו מאיתנו.  ראיין, אחד התלמידים אמר:  חוויה כמו זו שחוויתי בשביל ישראל עדיין לא חוויתי בחיי. פגשנו אנשים, שוחחנו עמם והתקבלנו בזרועות פתוחות.  המפגש אם האנשים במסע עזר לי להיות יותר קשור לארץ, להרגיש את הציונות.  
· היום השלושים למסע:  צעדנו לכיוון מרגלות הר תבור.   לאחר כרבע שעה של ירידה שמתי לב לבחור ששרוע על הקרקע.  מאז ומתמיד התחנכנו שלא משאירים פצוע בשטח.  למרות העייפות של יום המסע הוחלט  שצריך לפנות את הפצוע באלונקה.  נשארנו שישה אנשים שהרכיבו את הצוות המפנה שתפקידו לסחוב את הפצוע בזמן ששאר חברי השביל המשיכו במסעם במורד התבור.  בערב התארגנו להכנה של שקשוקה המונית.  
"אנשי שביל ישראל" ממשיכים להיפגש גם בסיום המסע.  בחג השבועות הם נפגשו לליל לימוד והעלאת זיכרונות של החוויות שעברו בחודשיים של המסע.

7. בסדנא היומית יש תיאור של הבדלים בין הדורות ביחס לשימוש בשפה.  
1. הסבר את ההבדלים בין הדורות על-פי גישת האינטראקציה הסימבולית.  בתשובתך השתמש לפחות ב – 2 מושגים מהתיאוריה. (14)
2. הצג והסבר שתי מטרות לתהליך החיברות והדגם אחד מהם מתוך הקטע. (13)
8. יש הטוענים שאנשים שיוצאים למסע הם קטגוריה חברתית ואחרים טוענים שזאת קבוצה.
1. הסבר את המושגים "קטגוריה חברתית"  ו"קבוצה".  (הקפד להציג את חמשת המאפיינים של קבוצה.) בהתבסס על הקטע, הסבר והדגם באיזה תנאים ניתן לומר שאנשים במסע הם קבוצה ובאיזה תנאים הם  קטגוריה חברתית (יש להתייחס לשני המושגים). (15)
2. בכל קבוצה נוצרת מנהיגות.  תאר את  מהלך המחקר של ליפיט ווייט על סגנונות מנהיגות שמתפתחים בקבוצה.  איזה סגנון מנהיגות מתאים לקבוצות הלימוד היומיים?  נמק את תשובתך בהתבסס על המאפיינים של סגנונות המנהיגות.  (12) 
9. ניתן להשוות בין קבוצות שונות על-פי קריטריונים למיון קבוצות.
1. השווה בין "אנשי שביל ישראל" לבין "כנופיית רח' נורטון" על-פי אופי היחסים בקבוצה (קבוצה ראשונית וקבוצה משנית).  בתשובתך יש להסביר את המושגים ולהתייחס לדימיון
ולשוני בין שתי הקבוצות בנוגע לאופי היחסים בקבוצה.(13)
2. הצג ערך אחד ונורמה אחת המבטאת אותו מתוך   הקטע על  אנשי "שביל ישראל".  האם הנורמה שהצגת היא מסוג מורס או פולקווייז?  נמק את תשובתך בהתבסס על הסבר המושגים. (12)
10.הסוציולוגיה חוקרת תופעות חברתיות באמצעות כלי מחקר שונים.
1. הצג יתרון וחסרון של שני סוגים של תצפית והסבר איזו מהן מתאימה לחקר "אנשי שביל ישראל". (10)
2. הסבר את המושגים סוכן – חיברות ראשוני וסוכן – חיברות משני.  המארגנים רואים את הפעילות במסע כסוכן-חיברות עבור המשתתפים.  מדוע ניתן לראות מסע זה כסוכן-חיברות?  לאיזה סוג של סוכן-חיברות מדובר (ראשוני או משני)? נמק את תשובתך. (17)

